פיבי ברידג'רס

פיבי לוסיל ברידג'רס (באנגלית: Phoebe Lucille Bridgers; נולדה ב-17 באוגוסט 1994), היא זמרת אמריקאית. ברידג'רס הוציאה את אלבומה הראשון, Stranger in the Alps, בשנת 2017, ואחריו הוציאה את אלבומה השני Punisher בשנת 2020. שני אלבומיה זכו לשבחים. לאור הצלחתה של אלבומה השני, הועמדה ברידג'רס ל-4 פרסי גראמי בטקס פרסי גראמי ה-63, כולל פרס תגלית השנה.

 ביוגרפיה 
פיבי לוסיל ברידג'רס נולדה ב-17 באוגוסט 1994 בפסדינה, קליפורניה, שם גדלה. היא למדה בתיכון בפסדינה. בילתה בחלק מילדותה באוקיה, קליפורניה.

 קריירה 
בתחילת הקריירה שלה, ברידג'רס שרה וניגנה בלהקות שונות. לאחר זמן מה פגשה את ריאן אדמס, והוא הפיק את סינגל הבכורה שלה, Killer, והוציא אותו בחברת התקליטים שלו, PAX AM. באותו הזמן השניים החלו לנהל מערכת יחסים. ב-2016, השתתפה ברידג'רס בסיבוב ההופעות של ג'וליאן בייקר בארצות הברית.

 2017- 2018: ראשית הקריירה ו-Stranger in the Alps 
ביוני 2017, ברידג'רס חתמה בחברת התקליטים דד אושנס. ב-22 בספטמבר 2017, הוציאה את אלבומה הראשון, Stranger in the Alps. ב-12 במרץ 2018, האלבום קיבל את התואר "האלבום הטוב ביותר של שנת 2017" מהאתר Pebbal. ב-3 במרץ 2018 הופיעה ברידג'רס בתוכנית הבוקר CBS This Morning ושרה שני שירים מתוך האלבום, "Motion Sickness" ו-"Scott Street".

ממוזער|ברידג'רס ביולי 2018

 2020 - הווה: Punisher 
ב-26 בפברואר 2020, הוציאה ברידג'רס את השיר "Garden Song" ביחד עם וידאו קליפ. ב-3 באפריל, פרסמו ה-1975 את הסינגל שלהם "Jesus Christ 2005 Bless America" בו ברידג'רס השתתפה. בנוסף אליו, השתתפה ב-3 שירים נוספים מאותו אלבום.

ב-9 באפריל, הוציאה ברידג'רס את השיר "Kyoto" והודיעה דרך פוסט באינסטגרם על צאת אלבומה השני, Punisher, ב-19 ביוני 2020, אך הוא יצא יום קודם, ב-18 ביוני. ברידג'רס טענה כי "אני לא [דוחה] את פרסום האלבום עד שהכל יחזור להיות 'נורמלי' שוב [בעקבות משבר הקורונה] כי אני לא חושבת שזה צריך לקרות. הנה האלבום, קצת מוקדם יותר." תחילה, הביקורות לאלבום היו חיוביות. הפורטי-פייב העניק לאלבום חמישה כוכבים, ומגזין פיצ'פורק נתן לו ציון של 8.7 מתוך 10. Punisher הגיע למקום השישי במצעד האלבומים הבריטי, בשבוע שנגמר ב-2 ביולי 2020. באותו חודש שוחרר שיר I Know the End.

ב-5 באוקטובר 2020 ברידג'רס וחברת התקליטים שלה, דד אושנס, שיתפו פעולה כדי להקים את חברת התקליטים החדשה של ברידגר'ס, הנקראת Saddest Factory.

בזמן שחיכתה לתוצאות הבחירות לנשיאות ארצות הברית 2020, ב-3 בנובמבר, ברידג'רס צייצה בטוויטר שתפרסם גרסת כיסוי לשיר "Iris" של הגו גו דולס אם המתמודד לנשיאות דונלד טראמפ יפסיד. גרסת הכיסוי, שהוקלטה כדואט ביחד עם מגי רוג'רס בשם פיבי & מגי, פורסמה באופן מוגבל ליום אחד באתר Bandcamp ב-13 בנובמבר וזכתה ל-28,000 הורדות. ההכנסות שלה הועברו לארגון Stacy Abrams' Fair Fight כדי לתמוך בבחירות הוגנות במדינת ג'ורג'יה. אף על פי שהשיר היה זמין רק ליום אחד, Billboard הודיעו כי השיר יכול להופיע במצעדי המכירות הדיגיטליות. ב-10 בנובמבר, הודיעה ברידגר'ס על פרסום מיני אלבום הנקרא Copycat Killer שפורסם באופן דיגיטלי ב-20 בנובמבר.

ברידג'רס הועמדה ל-4 פרסים בטקס פרסי גראמי ה-63, כולל תגלית השנה, ביצוע הרוק הטוב ביותר, שיר הרוק הטוב ביותר, והאלבום האלטרנטיבי הטוב ביותר. בשנת 2021, השתתפה בשיר "Nothing New" של הזמרת-יוצרת האמריקאית, טיילור סוויפט, שנכלל ב-.

 חיים אישיים 
ברידג'רס היא ביסקסואלית מוצהרת ("אני אוהבת גם גברים וגם נשים"). עם ריאן אדמס ניהלה מערכת יחסים מתחילת 2014, עד שנפרדו ב-2018; השיר "Motion Sickness" הוא על מערכת היחסים ביניהם. במקביל למספר נשים אחרות, ברידג'רס האשימה את אדמס בהטרדה מינית בכתבה שהתפרסמה בעיתון הניו-יורק טיימס ב-2019.

משנת 2020 עד שנת 2022 יצאה עם השחקן פול מסקל

לאחר פרידתם החלה לצאת עם הקומיקאי בו ברנהם וניהלה מערכות יחסים קצרות עם נשים אחדות.

בנוסף לכך, צייצה בטוויטר "האם יש יום הערכה לטיילור סוויפט" כאות הערכה להשפעה שלה עליה.

 דיסקוגרפיה 
 אלבומי אולפן 
 2017: Stranger in the Alps
 2020: Punisher

אלבומי הופעה
 2014: Killer
 2016: 2016 Tour CD
 2020: Copycat Killer

 עם boygenius 
 2018: boygenius (מיני אלבום)
 2020: boygenius demos (מיני אלבום)
 2023: the record
 2023: the rest (מיני אלבום)

 עם Better Oblivion Community Center 
 2019: Better Oblivion Community Center

 פרסים ומועמדויות 
שנהפרסקטגוריהעבודה מועמדתתוצאה2024פרס גראמיאלבום השנהThe Record (בתור פזמונאית)ביצוע הפופ הטוב ביותר של צמד/להקה"Ghost in the Machine"שיר הרוק הטוב ביותר"Not Strong Enough" (בתור פזמונאית)

 קישורים חיצוניים 



 הערות שוליים 

קטגוריה:אמריקאים ילידי קליפורניה
קטגוריה:זמרות רוק אמריקאיות
קטגוריה:גיטריסטיות אמריקאיות
קטגוריה:אמני Dead Oceans
קטגוריה:זוכי פרס גראמי הלטיני
קטגוריה:זוכות פרס גראמי
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1994
קטגוריה:אמריקאים שנולדו ב-1994